Mas-Kom-Yah

Mas-Kom-Yah estas teatraĵo verkita de la estonta urbestro de Istanbulo, ĉefministro kaj prezidanto de Turkio, Recep Tayyip Erdoğan en 1975, bazita sur la libro Kızıl Pençe ("Ruĝa Ungego") verkita de la islamista predikisto Mustafa Bayburtlu. La nomo Mas-Kom-Yah estas mallongigo por Mason, Komünist ve Yahudi (Framasono, Komunisto kaj Judo). (turke). Sözcü. 2018-11-29. Alirita 2025-07-10.

 Intrigo 
La nereligia fabrikposedanto Ayhan Bey sendas sian filon eksterlanden por edukado. Jarojn poste, la filo, rezigninte islamon, revenas al Turkio. Tio kaŭzas kverelon inter Ayhan Bey kaj lia filo. Samtempe, la laboristoj de la fabrikposedanto ribelas kaj transprenas la posedaĵon de Ayhan Bey. Ili estas incititaj de juda laboristo ŝajniganta esti turka islamano. La ribelgvidanto, portretita en la teatraĵo kiel ekstreme malica, finfine incitas siajn kolegojn murdi Ayhan Bey.

 Elfaro 
Erdoğan, kiu verkis la teatraĵon, ankaŭ partoprenis en la produktado kiel reĝisoro kaj aktoro, ludante la rolon de la filo de la fabrikposedanto. La teatraĵo estis prezentita tra Turkio de 1975 ĝis la Turka puĉo en 1980.

 Kritiko 
En 2012, la germana semajna novaĵmagazino Der Spiegel priskribis la teatraĵon kiel antisemitan verkon kaj akuzis Erdoğan-on pri kompreno de teatro el propaganda perspektivo kaj pri malhelpado de teatra laboro kiel ĉefministro, ĉar teatroj kaj scenejoj en la hodiaŭa Respubliko Turkio estas parte liberalaj kaj sekularaj bastionoj de la socio.

 Vidu ankaŭ 
 Juda-framasona konspira teorio

 Referencoj 

Kategorio:Verkoj de 1975
Kategorio:Turkaj teatraĵoj
Kategorio:Turklingva literaturo
Kategorio:Antisemitismaj verkoj
Kategorio:Kontraŭframasonismo
Kategorio:Kontraŭkomunismo
Kategorio:Recep Tayyip Erdoğan